སྔ་དྲོ་ཝུའུ་དབྱིང་ཅེ་ཆེད་མངགས་རང་སྐྱོང་ལྗོངས་བརྟན་ལྷིང་སྲུང་སྐྱོང་བཀོད་འདོམས་པུའུ་རུ་ཕེབས་ཏེ་བརྙན་ལམ་དང་ཁ་པར་སོགས་བརྒྱུད།ཡོམ་འགོག་གེགས་སེལ་གྱི་འཐབ་ས་དང་པོའི་གཞི་རིམ་ལས་བྱེད་པ་དང་དཔུང་སྡེའི་དཔོན་དམག་ཚོར་གེགས་ཁུལ་གྱི་གནས་ཚུལ་བཀའ་འདྲི་ཞིབ་ཕྲ་གནང་བ་དང་ཆབས་ཅིགསྤྱི་ཁྱབ་ཧྲུའུ་ཅི་ཞི་ཅིན་ཕིང་དང་ཏང་ཀྲུང་དབྱང་གིས་གེགས་སེལ་གྱི་འཐབ་ས་དང་པོར་གནས་པའི་ལས་བྱེད་མང་ཚོགས་དང་དཔུང་སྡེའི་དཔོན་དམག་ལ་བྱམས་བརྩེའི་འཚམས་འདྲི་གནང་ལུགས་དང་ཙུང་ལི་ལི་ཁེ་ཆང་སོགས་ཀྲུང་དབྱང་གི་འགོ་ཁྲིད་བློ་མཐུན་ཚོའི་མཛུབ་སྟོན་དང་མཆན་བཀོད་མཛུབ་སྟོན་གལ་ཆེན་གྱི་དགོངས་དོན་བརྒྱུད་བསྒྲགས་གནང་ཞིང་།མིག་སྔར་གེགས་ཁུལ་དུ་མི་སྣ་ཤི་རྨས་བྱུང་མེད་པ་དང་།ཁང་པ་རྡིབ་མེད་པ།མང་ཚོགས་ཚོའི་སེམས་རྣལ་ལ་ཕབ་པ།ཡོམ་འགོག་གེགས་སེལ་ལས་དོན་ཛ་དྲག་དང་གོ་རིམ་ལྡན་པའི་ངང་སྤེལ་བཞིན་ཡོད་པ་མཁྱེན་རྗེས་ཝུའུ་དབྱིང་ཅེས་འབྲེལ་ཡོད་ལས་དོན་ཐད་བཀོད་སྒྲིག་གནང་ནས་གེགས་ཁུལ་གྱི་ཞི་མཐུན་བརྟན་ལྷིང་འགན་ལེན་བྱེད་དགོས་པའི་བླང་བྱ་བཏོན་གནང་བ་རེད།